खैर, हम 2 -3 लोग मिश्रा जी के साथ पुलिस स्टेशन गए और चोरी की रिपोर्ट लिखवा दी। इंस्पेक्टर ने मुझसे भी पूरी पूछताश की। चोरों का और टेम्पो का हुलिया भी मैंने बता दिया। उन्हें ये भी बताया की टेम्पो के पीछे एक फोटो पेंट की हुई थी जिसमे शिवजी का त्रिशूल और डमरु बने हुए थे। पुलिस वाले हमारे साथ आए और मिश्रा जी के घर में छानबीन कर चले गए। जाते हुए इंस्पेक्टर ने हमें एक चौकीदार रखने की नसीहत भी दी, और ये भी बताया की इस तरह के गैंग अक्सर उन घरों को निशाना बनाते हैं जहाँ पति पत्नी दोनों नौकरी करते हैं।